Վիկտոր Ֆեռնանդես

Վիկտոր Ֆեռնանդես Բրաուլիո (, ), իսպանացի ֆուտբոլային մարզիչ։

Կենսագրություն 
Ֆեռնանդեսը ծնվել է Սարագոսայում (Արագոն)։ 1990/91 մրցաշրջանի վերջում, երբ դեռ 30 տարեկան էր, դարձել է իր հայրենի քաղաքի առաջին թիմի մարզիչը. վերջնական արդյունքում ակումբն զբաղեցրել է 17-րդ տեղը լիգայում և խուսափել դուրս մնալուց՝ փլեյ օֆֆում հաղթելով «Ռեալ Մուրսիային»։ «Սարագոսա» տեղափոխվելու պահին Ֆեռնանդեսը եղել է ամենաերիտասարդ մարզիչը, որը երբևէ աշխատել է բարձրագույն լիգայի ակումբի հետ Խավիեր Ասկարգորտայից հետո։

Հետագա տարիներին Ֆեռնանդեսը «Սարագոսային» օգնել է ամրապնդել իր դիրքերը բարձրագույն դիվիզիոնում, մասնավորապես նա հարձակվող Գուստավո Պուեյտին դարձրել է հարձակողական ոճի կիսապաշտպան, 1994 թվականին նվաճել է Իսպանիայի գավաթը, իսկ հաջորդ մրցաշրջանում՝ ՈՒԵՖԱ գավաթակիրների գավաթը։ Նա պաշտոնից հեռացվել է 1996 թվականի նոյեմբերի 8-ին, հաջորդ մրցաշրջանում նրան չի հաջողվել երկար մնալ նոր ակումբում՝ «Տեներիֆեում»։

Դրանից հետո Ֆեռնանդոն դարերի սահմանագծին չորս լրիվ մրցաշրջան գլխավորել է «Սելտան», որը նրա հետ երեք անգամ մասնակցել է ՈՒԵՖԱ գավաթի խաղարկությանը, և այդ ընթացքում թմը ցուցադրել է բավական տպավորիչ ֆուտբոլ։ 2002-2004 թվականներին նա աշխատել է միջակ թիմի՝ «Ռեալ Բետիսի» հետ, որը հաջորդաբար զբաղեցրել է ութերորդ ու իններորդ հորիզոնականները։

2004 թվականի ամռանը Ֆեռնանդեսը մեկնել է արտասահման և գլխավորել պորտուգալական «Պորտու» ակումբը։ Թիմի հետ իր աշխատանքը նա սկսել է Միջմայրցամաքային գավաթի նվաճմամբ, սակայն անսպասելիորեն հեռացվել է պաշտոնից հաջորդ փետրվարին՝ «Բրագա» ակումբի դեմ տնային խաղում 1:3 հաշվով պարտությունից հետո։

Ֆեռնանդեսը վերադարձել է հարազատ «Սարագոսա» 2006/07 մրցաշրջանում։ Առաջին տարուն ակումբը նրա գլխավորությամբ մասնակցել է ՈՒԵՖԱ գավաթի խաղարկությանը, սակայն հաջորդ մրցաշրջանի կեսերին Ֆեռնանդեսը հեռացվել է պաշտոնից, իսկ թիմը վերջնական արդյունքում անցել է ավելի ցածր դիվիզիոն։ 2010 թվականի հունվարի վերջին Ֆեռնանդեսը վերադարձել է «Բետիս»՝ փոխարինելով պաշտոնից հեռացված ԱԱնտոնիո Տապիային։ Այդ ժամանակ ակումբը հանդես էր գալիս Սեգունդայում և Ֆեռնանդեսի գալու պահին զբաղեցնում էր առաջատար դիրք, սակայն վերջնական արդյունքում թիմը, զբաղեցնելով երրորդ տեղը, չի կարողացել անցնել հաջորդ մակարդակ։

2013 թվականի հունվարի 9-ին Ֆեռնանդեսը նորից մեկնել է արտասահման՝ պայմանագիր կնքելով բելգիական «Գենտ» ակումբի հետ։ Նույն թվականի սեպտեմբերի 30-ին նա հեռացվել է պաշտոնից վատ արդյունքների պատճառով։

2014 թվականի հուլիսի 10-ին Ֆեռնադեսը նշանակվել է «Դեպորտիվո Լա Կորունյայի» նոր մարզիչ՝ փոխարինելով Ֆեռնանդո Վասկեսին։ 2015 թվականի ապրիլի 8-ին նա հեռացվել է մարզչի պաշտոնից Իսպանական Պրիմերայի 30-րդ տուրի՝ «Կորդովա» ակումբի դեմ հանդիպումը ոչ-ոքի (1:1) ավարտելուց հետո։

2015 թվականի ամռանը Ֆեռնանդեսը պայմանագիր է կնքել «Ռեալ Մադրիդի» հետ՝ դառնալով ակումբի երիտասարդական կազմի համակարգող։ 2017 թվականի ամռանը Ֆեռնանդեսը հեռացել է «Ռեալից»։

Ձեռքբերումներ 
 Իսպանիայի գավաթակիր (1) – 1993/94
 Պորտուգալիայի սուպերգավաթակիր (1) – 2004
 Ինտերտոտոյի գավաթի դափնեկիր (1) – 2000
 ՈՒԵՖԱ գավաթակիրների գավաթի դափնեկիր (1) – 1994/95
 Միջմայրցամաքային գավաթի դափնեկիր (1) – 2004

Ծանոթագրություններ

Արտաքին հղումներ 
 BDFutbol profile

Իսպանացի ֆուտբոլիստներ
Իսպանացի ֆուտբոլային մարզիչներ
Ռեալ Սարագոսայի ֆուտբոլային մարզիչներ
Ֆուտբոլի կիսապաշտպաններ